Document ID: 31994D0063

KOMISSION PÄÄTÖS,
tehty 31 päivänä tammikuuta 1994,
väliaikaisesta luettelosta kolmansista maista, joista jäsenvaltiot sallivat lampaiden, vuohien ja hevoseläinten siemennesteen, munasolujen ja alkioiden tuonnin sekä sikaeläinten munasolujen ja alkioiden tuonnin (94/63/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY(1) liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY ja erityisesti sen 28 artiklan,
sekä katsoo, että
direktiivin 92/65/ETY soveltamisalaan kuuluvat siemenneste, munasolut ja alkiot on tuotava sellaisista kolmansista maista tai kolmansien maiden osista, jotka voivat antaa ennen 31 päivää joulukuuta 1993 yhteisön markkinoille saattamista koskevia edellytyksiä vastaavat takeet,
näiden takeiden puuttuessa edellä mainitulle päivälle ja yhteisön ulkorajoilla suoritettavaa uuteen eläinlääkinnällisten tarkastusten järjestelmään siirtymisen helpottamiseksi, olisi tarpeen laatia erityisesti neuvoston päätöksen 79/542/ETY(2), sellaisena kuin se on viimeksi muutettuna komission päätöksellä 93/507/ETY(3), perusteella yhteisön väliaikaiset luettelot kolmansista maista tai kolmansien maiden osista, joista lampaiden, vuohien ja hevoseläinten siemennesteen, munasolujen ja alkioiden sekä sikaeläinten munasolujen ja alkioiden tuonti on sallittua,
näiden luetteloiden antamisesta seuraavan uuden järjestelmän mukauttamiseksi olisi määrättävä määräaika niiden soveltamiselle, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava lampaiden ja vuohien siemennesteen, munasolujen ja alkioiden tuonti liitteen I osan luettelossa olevista kolmansista maista.
Jäsenvaltioiden on sallittava hevoseläinten siemennesteen, munasolujen ja alkioiden tuonti liitteen II osan luettelossa olevista kolmansista maista.
Jäsenvaltioiden on sallittava sikaeläinten munasolujen ja alkioiden tuonti liitteen III osan luettelossa olevista kolmansista maista.
2 artikla
Tätä päätöstä sovelletaan 1 päivästä heinäkuuta 1994.
3 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä tammikuuta 1994.

Labels: 16
5
3
6
18